उपाध्यायको नयाँ रेकर्ड
विश्व कीर्तिमानको पहिचान बनाउनुभएका चर्चित साहित्यकार एवं गीतकार डा. डिआर उपाध्यायले २० वटा नयाँ  विश्व रेकर्ड राख्नुभएको छ ।   राजधानीमा आयोजित कार्यक्रममा रक्षामन्त्री हरिप्रसाद उप्रेतीले डा.उपाध्यायलाई उक्त नयाँ विश्व कीर्तिमान रेकर्डका प्रमाणपत्र हस्तान्तरण गर्नुभएको हो ।   उहाँले साहित्य र सङ्गीतका क्षेत्रमा गर्नुभएको नयाँ उपलब्धीका लागि  यस अघि १३३ वटा विश्व रेकर्ड कायम गर्नुभएको दावी गरिएको छ । बिहीबारदेखि २० वटा नयाँ विश्व रेकर्ड थपिएर नेपालमा सबैभन्दा बढी विश्व कीर्तिमान राख्ने व्यक्तिको पहिचान बनाउनुभएको छ ।
काठमाडौँ, चैत २४ गते । विश्व कीर्तिमानको पहिचान बनाउनुभएका चर्चित साहित्यकार एवं गीतकार डा. डिआर उपाध्यायले २० वटा नयाँ  विश्व रेकर्ड राख्नुभएको छ । राजधानीमा आयोजित कार्यक्रममा रक्षामन्त्री हरिप्रसाद उप्रेतीले डा.उपाध्यायलाई उक्त नयाँ विश्व कीर्तिमान रेकर्डका प्रमाणपत्र हस्तान्तरण गर्नुभएको हो । उहाँले साहित्य र सङ्गीतका क्षेत्रमा गर्नुभएको नयाँ उपलब्धीका लागि  यस अघि १३३ वटा विश्व रेकर्ड कायम गर्नुभएको दावी गरिएको छ । बिहीबारदेखि २० वटा नयाँ विश्व रेकर्ड थपिएर नेपालमा सबैभन्दा बढी विश्व कीर्तिमान राख्ने व्यक्तिको पहिचान बनाउनुभएको छ । मन्त्री उप्रेतीले डा. उपाध्याय अन्य नेपालीका लागि प्रेरणाको स्रोत बन्नुभएको धारणा राख्नुभयो । गीतकार राधेश्याम लेकालीले विश्व कीर्तिमानी डा. उपाध्यायले प्राप्त गर्नुभएको विश्व कीर्तिमानका पद्वीहरू राष्ट्रका सम्पतीका रूपमा सुरक्षित हुनुपर्ने बताउनुभयो ।विश्व कीर्तिमानी डा. डिआर उपाध्यायका बज्रघाट, त्यागी, भाग्यचक्र, अपवित्र छाया, स्वार्थी, बितुली, अतिरिक्त, दगावाज, अधुरो प्रेम, सपना की रानी र कफी लभलगायतका १६ वटा उपन्यास प्रकाशित छन् । माया, मादक आँखा, घाउ, प्रतिध्वनि, प्रणय, सहेली, जोहो, अन्तराप, जाखम, प्रतिनाद, नसलु नजर, माउन्टेन मेलोडी, कृति, परिष्कृत, पृथक, सुधारस, अन्जान तिर्खालगायत ३६ वटा गीति एल्वम र तीनवटा गीति सङ्ग्रह प्रकाशित  छन् ।  